10. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΗΣ ΠΡΟΝΟΙΑΣ Αριθ. Δ2/6445 της 26 Απρ./3 Μαΐου 1966  (ΦΕΚ Β΄262)  Περί μισθοδοσίας προσωπικού κατασκηνώσεων. Έχοντες υπ’ όψιν: 1)Τας διατάξεις της παρ. 2 του άρθρ. 4 του Νόμ. 749/1948 «περί παιδικών εξοχών κλπ.» ως ούτος ετροποποιήθη και συνεπληρώθη υπό του Νόμ. 1727/1951. 2)Γνωμάτευσιν της Κ.Ε.Π.Ε. ληφθείσαν κατά την υπ’ αριθ. 103/1966 συνεδρίαν αυτής, αποφασίζομεν: Τροποποιούντες προγενεστέρας αποφάσεις ημών καθορίζομεν από 1ης Ιουλίου ε.ε. ως ακολούθως την καταβλητέαν αποζημίωσιν εις το προσωπικόν των παιδικών εξοχών αρμοδιότητος του καθ’ ημάς Υπουργείου. 1)Εις του αρχηγούς των κατασκηνώσεων καταβάλλεται μηνιαίως αποζημίωσις μέχρι 1.800 δραχμών. 2)Εις τους υπαρχηγούς των κατασκηνώσεων καταβάλλεται μηνιαίως αποζημίωσις μέχρι 1.000 δραχμών. 3)Εις τους κοινοτάρχας καταβάλλεται επίδομα φθοράς ενδυμασίας 300 δραχμών μηνιαίως. Το αυτό επίδομα καταβάλλεται και εις τους 0μαδάρχας εφ’ όσον είναι απόφοιτοι των Σχολών Εκπαιδεύσεως Στελεχών Παιδικών Εξοχών Αθηνών και Θεσσαλονίκης. 4)Εις τους ιατρούς καταβάλλεται μηνιαίως αποζημίωσις μέχρι 2.000 δραχμών. Εφ’ όσον εξυπηρετούν δύο κατασκηνώσεις της ιδίας περιοχής καταβάλλεται αποζημίωσις μέχρι 3.000 δραχμών και εφ’ όσον εξυπηρετούν τρεις κατασκηνώσεις της αυτής περιοχής 3.500 δραχμών. 5)Εις τας νοσοκόμους αδελφάς καταβάλλεται αποζημίωσις μηνιαίως μέρι 1.000 δραχμών. 6)Εις τους διαχειριστάς καταβάλλεται μηνιαίως αποζημίωσις μέχρι 1.600 δραχμών.  7)Εις τους αποθηκαρίους καταβάλλεται μηνιαίως αποζημίωσις μέχρι 1.100 δραχμών  Εις ην περίπτωσιν χρησιμοποιούνται ως διαχειρισταί και Αποθηκάριοι υπάλληλοι του καθ’ ημάς Υπουργείου ή των παρ.’ αυτού εποπτευομένων Νομικών Προσώπων ισχύει η υπ’ αριθ. 100750/2.6.65 κοινή απόφασις ημών και του Υπουργού επί των Οικονομικών.  8)Εις τους βοηθούς διαχειριστών καταβάλλεται μηνιαίως αποζημίωσις μέχρι 900 δραχμών. 9)Εις τους μαγείρους καταβάλλεται αποζημίωσις 2.500 δραχμών, μέχρι 3.000 δραχμών δια την περιοχήν της τέως Διοικήσεως Πρωτευούσης και 2.000 δραχμών μέχρι 2.500 δραχμών δια τας λοιπάς περιοχάς του Κράτους.  Σελ. 214(α) 288-098 10)Εις του βοηθούς μαγείρων καταβάλλεται αποζημίωσις μέχρι 1.400 δραχμών δια την περιοχήν της τέως Διοικήσεως Πρωτευούσης και μέχρι 1.300 δραχμών δια τας λοιπάς περιοχάς του Κράτους. 11)Εις το εργατικόν προσωπικόν των κατασκηνώσεων η αποζημίωσις θα υπολογίζηται εις τροφοδοσίαν κατοικίαν και εις χρήμα, ήτοι πλην της τροφής και κατοικίας αίτινες χορηγούνται δωρεάν, θα καταβάλληται και ημερησία αποζημίωσις 35 δραχμών.  Εις περιπτώσεις καθ’ ας δια της παρούσης καθορίζεται ανώτατον ποσόν μηνιαίας αποζημιώσεως το καταβλητέον ποσόν εντός του ως άνω ορίου, ορίζεται υπό των Διοικήσεων των Οικείων Επιτροπών των κατασκηνώσεων ή Εξουσιοδοτουμένων Οργανισμών. Πλην των δια της παρούσης αποφάσεως καθοριζομένων αποζημιώσεων, ουδεμία ετέρα πρόσθετος αποζημίωσις καταβάλλεται εις το προσωπικόν των κατασκηνώσεων, το οποίον λόγω της φύσεως και της ιδιορρυθμίας του έργου των Παιδικών Εξοχών, υποχρεούται να εργάζεται και πέραν του οκταώρου ως και κατά τας Κυριακάς και εορτάς. Η παρούσα δημοσιευθήτω δια της Εφημερίδος της Κυβερνήσεως.          35.Δ.μ.10 Κατασκηνώσεις - Παιδικές Εξοχές   737  